Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 522

a) Milyen a jó vállalkozó? 1 óra A vállalkozói attitűd. Csoportmunka: a tanulók 4-5 fős csoportokat alakítanak, és különböző vállalkozók sikertörténeteit olvasva össze gyűjtik azokat a tulajdonságokat, amelyek a sikeres embereket jellemezték. Közös beszélgetés arról, hogy mihez kell értenie egy vállalkozónak, és mit tehet, ha nem mindenhez ért. Önismereti játék: kérjük meg a csoportokat, hogy 2-2 dolgozzon ezután együtt, és egy üres borítékba külön papírokra írják föl, hogy ők mit tudnának vinni a közös vállalkozásba (tudás, tulajdonság, képesség stb.), majd együtt szedjék ki a borítékból, vitassák meg, és gondolkozzanak azon, mit tudnak kezdeni ezzel a képesség- és tudáshalmazzal. Csoportmunka: a 8-10 fős csoportok együtt dolgoznak, és összeírják az ötleteiket arról, hogy milyen vállalkozást kezdhetnének. Kiemelt kompetenciák A társadalmi és szakmai életben való hatékony és építő részvétel. Normatudat, a viselkedési és az általánosan elfogadott magatartási szabályok megértése. Az egyénnel, a csoporttal, a munkaszervezettel, a nemek közti egyenlőséggel, a megkülönböztetésmentességgel, a társadalommal és a kultúrával kapcsolatos alapvető koncepciók ismerete. Hatékony kommunikáció különféle területeken. Különböző nézőpontok figyelembevétele és megértése. Bizalomkeltés a tárgyalópartnerekben. Empátia.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes